《过天竺寺》
宋代·刘子翚

一径联镳去，身疑在画图。
林阴穿欲尽，山霭近还无。
下榻聊盘礴，裁诗屡嗫嚅。
道人留客意，片月出云孤。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。